CELEX: 32009R0859
Language: hr
Date: 2009-09-18 00:00:00
Title: Uredba Komisije (EZ) br. 859/2009 od 18. rujna 2009. o izmjeni Uredbe (EZ) br. 244/2009 s obzirom na zahtjeve za ekološki dizajn u pogledu ultraljubičastog zračenja neusmjerenih svjetiljki za kućanstva  Tekst značajan za EGP

13/Sv. 064
            
            
               HR
            
            
               Službeni list Europske unije
            
            
               183
            
         32009R0859
   
               L 247/3
            
            
               SLUŽBENI LIST EUROPSKE UNIJE
            
            
               18.09.2009.
            
         
      UREDBA KOMISIJE (EZ) br. 859/2009
   od 18. rujna 2009.
   o izmjeni Uredbe (EZ) br. 244/2009 s obzirom na zahtjeve za ekološki dizajn u pogledu ultraljubičastog zračenja neusmjerenih svjetiljki za kućanstva
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2005/32/EZ Europskog parlamenta i Vijeća od 6. srpnja 2005. o uspostavi okvira za utvrđivanje zahtjeva za ekološki dizajn proizvoda koji koriste energiju i o izmjeni Direktive Vijeća 92/42/EEZ i direktiva 96/57/EZ i 2000/55/EZ Europskog parlamenta i Vijeća (1), a posebno njezin članak 15. stavak 1.,
   uzimajući u obzir Uredbu Komisije (EZ) br. 244/2009 od 18. ožujka 2009. o provedbi Direktive 2005/32/EZ Europskog parlamenta i Vijeća s obzirom na zahtjeve za ekološki dizajn neusmjerenih svjetiljki za kućanstva (2),
   nakon savjetovanja sa Savjetodavnim forumom za ekološki dizajn,
   budući da:
   
               (1)
            
            
               Sukladno dokazima nastalim nakon usvajanja Uredbe (EZ) br. 244/2009, volframove halogene svjetiljke bez drugog ovoja (posebno halogene svjetiljke s G9 i R7s grlima za napon električne mreže, ali isto tako i halogene svjetiljke za vrlo niski napon) ne mogu zadovoljiti vrijednost ultraljubičastog zračenja tipa UVC utvrđenu tablicom 5. Zbog toga se te svjetiljke zabranjuju na unutarnjem tržištu od 1. rujna 2009.
            
         
               (2)
            
            
               Povlačenje svjetiljki s G9 i R7s grlima predviđa se dugoročno budući da se one uvelike koriste i da trenutačno ne postoji odgovarajuća zamjena koja bi odgovarala osvjetljenju dizajniranom za takve svjetiljke. Uvodna izjava 21 Uredbe (EZ) br. 244/2009 navodi da zahtjevi dozvoljavaju da halogene svjetiljke s utikačima G9 i R7s ostanu na tržištu tijekom ograničenog vremenskog razdoblja. Uredba ne navodi dužinu trajanja tog vremenskog razdoblja jer namjera nije zabraniti ove svjetiljke s 1. rujna 2009., na osnovi UVC zračenja, u slučaju da one ispunjavaju druge zahtjeve Uredbe.
            
         
               (3)
            
            
               Člankom 15. Direktive 2005/32/EZ zahtijeva se da zahtjevi za ekološki dizajn ne utječu na učinkovitost sa stajališta korisnika, da ne nameću prekomjerne troškove, da nemaju značajan negativan učinak na industrijsku konkurentnost i da su ustanovljeni uzimajući u obzir relevantno zakonodavstvo Zajednice.
            
         
               (4)
            
            
               Potrebno je osigurati da su svjetiljke koje se stavljaju na tržište EU-a sigurne za uporabu. Direktiva 2006/95/EZ Europskog parlamenta i Vijeća od 12. prosinca 2006. o usklađivanju zakonodavstava država članica o električnoj opremi namijenjenoj uporabi u određenim naponskim granicama (3) (Direktiva o niskom naponu) uređuje zračenje električne opreme namijenjene uporabi s naponom između 50 i 1 000 V za izmjeničnu struju i između 75 i 1 500 V za istosmjernu struju. Vrijednosti UV zračenja su određene odgovarajućim usklađenim normama za volframove halogene svjetiljke za napon električne mreže i vrlo niski napon (poput 12 V i 24 V), no ne i za kompaktne fluorescentne svjetiljke. Pored toga, Direktivom 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (4) zahtijeva se da proizvodi stavljeni na tržište budu sigurni.
            
         
               (5)
            
            
               Nužno je osigurati usklađenost Uredbe (EZ) br. 244/2009 i drugog zakonodavstva Zajednice koje se tiče UV zračenja neusmjerenih svjetiljki za kućanstva. Stoga Uredbu (EZ) br. 244/2009 treba izmijeniti na odgovarajući način.
            
         
               (6)
            
            
               Mjere utvrđene ovom Uredbom u skladu su s mišljenjem Odbora osnovanog u skladu s člankom 19. stavkom 1. Direktive 2005/32/EZ,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 244/2009
   Prilog II. Uredbi (EZ) br. 244/2009 izmjenjuje se u skladu s Prilogom ovoj Uredbi.
   Članak 2.
   Stupanje na snagu
   Ova Uredba stupa na snagu na sljedećeg dana od dana objave u Službenom listu Europske unije.
   Ona se primjenjuje od 1. rujna 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2009.
      
         
            Za Komisiju
         
         Andris PIEBALGS
         
         
            Član Komisije
         
      
   
   
      (1)  SL L 191, 22.7.2005., str. 29.
   
      (2)  SL L 76, 24.3.2009., str. 3.
   
      (3)  SL L 374, 27.12.2006., str. 10.
   
      (4)  SL L 11, 15.1.2002., str. 4.
   PRILOG
   
      Zahtjevi za ekološki dizajn neusmjerenih svjetiljki za kućanstva
   
   Tablica 5. Priloga II. Uredbi (EZ) br. 244/2009 mijenja se kako slijedi:
   
      „
            Tablica 5
         
      
      
         Zahtjevi vezani uz rad za sve svjetiljke osim kompaktnih fluorescentnih svjetiljki i LED svjetiljki
      
      
                  Parametar rada svjetiljke
               
               
                  Faza 1.
               
               
                  Faza 5.
               
            
                  Predviđeni vijek trajanja svjetiljke
               
               
                  ≥ 1 000 h
               
               
                  ≥ 2 000 h
               
            
                  Održavanje svjetlosnog toka
               
               
                  ≥ 85 % na 75 % predviđenog prosječnog vijeka trajanja
               
               
                  ≥ 85 % na 75 % predviđenog prosječnog vijeka trajanja
               
            
                  Broj ciklusa paljenja i gašenja svjetiljke
               
               
                  ≥ od četiri puta predviđenog vijeka trajanja svjetiljke izraženog u satima
               
               
                  ≥ od četiri puta predviđenog vijeka trajanja svjetiljke izraženog u satima
               
            
                  Vrijeme paljenja svjetiljke
               
               
                  0,2 s
               
               
                  0,2 s
               
            
                  Vrijeme zagrijavanja svjetiljke do 60 % Ф
               
               
                  ≤ 1,0 s
               
               
                  ≤ 1,0 s
               
            
                  Stopa prijevremenog kvarenja
               
               
                  ≤ 5,0 % na 100 h
               
               
                  ≤ 5,0 % na 200 h
               
            
                  Faktor snage svjetiljke
               
               
                  ≥ 0,95
               
               
                  ≥ 0,95”